Държавен вестник, бр. 81, 2025 г., стр. 17

БРОЙ  81	
Д Ъ Р Ж А В Е Н  В Е С Т Н И К 	
СТР.  17   
(2) Предприятието за управление на дей­
ностите по околната среда възстановява раз­
ходите по чл. 57, ал. 1, т. 11 в размер до 0,1 
на сто от приходите от продажба на търг на 
квоти по раздели IV, V и VIа при условия и 
по ред, определени с наредба на министъра 
на околната среда и водите. ПУДООС внася 
във Фонд „Сигурност на електроенергийната 
система“ остатъка от тези средства, които не 
са изразходвани на годишна база. 
(3) Деветдесет и девет цяло и девет десети 
на сто от приходите от продажба на търг на 
квоти по раздел IV се разходват от ПУДООС 
по ред, определен с наредба на министъра на 
околната среда и водите за финансиране на 
дейности по чл. 57, ал. 1, т. 1 и 3.
(4) Деветдесет и девет цяло и девет десети 
на сто от приходите от продажба на търг на 
квоти по раздел V, както и всеки остатък по 
ал. 2 се разходват от Фонд „Сигурност на 
електроенергийната система“ приоритетно 
за финансиране на дейности по чл. 57, ал. 1, 
т. 2, 8 и 9 по ред, определен с наредбата по 
чл. 36к, ал. 3 от Закона за енергетиката.
(5) Деветдесет и девет цяло и девет десети 
на сто от приходите от продажба на търг на 
квоти по раздел VIа се разходват за финанси­
ране на дейности по чл. 57, ал. 1, т. 8, 9 и 10 по 
ред, определен с акт на Министерския съвет, 
като приоритетно се финансират дейности, 
които може да допринесат за справяне със 
социалните аспекти на търговията с емисии, 
или една или повече от следните мерки: 
1. мерки за декарбонизацията на отопле­
нието и охлаждането на сградите или за 
намаляването на енергийните потребности 
на сградите, включително интегрирането на 
енергия от възобновяеми източници, и свър­
заните с тях мерки в съответствие с чл. 14б от 
Закона за енергийната ефективност, както и 
мерки за предоставяне на финансова подкрепа 
на домакинствата с ниски доходи в сградите 
с най-лоши характеристики; 
2. мерки, предназначени да ускорят раз­
пространението на превозни средства с нулеви 
емисии или да осигурят предоставянето на 
финансова подкрепа за изграждане на напълно 
оперативно съвместима инфраструктура за 
презареждане на превозни средства с нулеви 
емисии с гориво или електроенергия; 
3. мерки за насърчаване на преминаването 
към обществен транспорт и подобряване на 
мултимодалността или за предоставяне на 
финансова подкрепа за справяне със соци­
алните аспекти, засягащи ползвателите на 
транспорт, които са с ниски и средни доходи; 
4. финансиране на дейностите и мерките по 
изпълнение на Социалния план за климата на 
Република България в съответствие с чл. 15 
от Регламент (ЕС) 2023/955; 
5. предоставяне на финансова компенса­
ция за крайните потребители на горива в 
случаите, когато не е било възможно да се 
избегне двойно отчитане на емисиите или 
когато са предадени квоти за емисии, раз­
лични от квотите за емисии от дейността по 
приложение № 3.
(6) Всички институции и организации, 
които разходват приходи от продажба на търг 
на квоти по раздели IV, V и VIа, предоставят 
на министъра на околната среда и водите под­
робна информация за финансираните от тях 
дейности за целите на докладване по чл. 19, 
параграф 2 от Регламент (ЕС) 2018/1999.
(7) Използването на приходите от продажба 
на търг на квоти, предназначени за Фонда за 
иновации, и на квоти, които се продават на 
търг за Модернизационния фонд за икономи­
ческа дейност, за която са установени техни­
чески критерии за проверка дали съответната 
икономическа дейност нанася значителни 
вреди по отношение на една или повече от 
екологичните цели по чл. 10, параграф 3, 
буква „б“ от Регламент (ЕС) 2020/852 на Ев­
ропейския парламент и на Съвета от 18 юни 
2020 г. за създаване на рамка за улесняване 
на устойчивите инвестиции и за изменение на 
Регламент (ЕС) 2019/2088 (OB, L 198/13 от 22 
юни 2020 г.), се осъществява в съответствие 
с критериите за „ненанасяне на значителни 
вреди“ по чл. 17 от същия регламент.“
§ 45. Член 56 се изменя така:
„Чл. 56. Количеството квоти на Република 
България за авиационни дейности за съот­
ветната година се разпределят поравно на 
провежданите търгове.“ 
§ 46. Член 57 се изменя така: 
„Чл. 57. (1) Приходите от продажба на търг 
на квоти по раздели IV, V и VIа се използват 
приоритетно за финансиране на една или 
повече от следните дейности: 
1. намаляване на емисиите на парникови 
газове, включително чрез участие във Фонда 
за глобална енергийна ефективност и възоб­
новяеми енергийни източници и във Фонда 
за адаптация, започнал работа в резултат на 
Конференцията по изменение на климата в 
Познан (COP 14 и COP/MOP 4), адаптиране 
към въздействието от изменението на климата 
и финансиране на научноизследователска и 
развойна дейност, както и на демонстрацион­
ни проекти за намаляване на емисиите и 
съответно адаптиране, включително участие 
в инициативи в рамките на Европейския стра­
тегически план за енергийните технологии и 
Европейските технологични платформи;